Document ID: /roh_data/filtered/fineweb-2-filterrobots_roh.jsonl.gz/26177

Il comité paralimpics russ n'haja betg pudì preschentar mussaments ch'avessan midà ils fatgs, uschia fa a savair il TAS. Cuntrari al Comité olimpic internaziunal IOC ha l'IPC decidì ils 7 d'avust da suspender il comité paralimpic russ. (Per quai chasti collectiv è l'IPC sa basà sin in'examinaziun da l'agentura mundiala d'anti doping.) Uschia èn automaticamain tut ils atlets russ sclaus da las concurrenzas. Il comité paralimpic russ aveva inoltrà il recurs tar il TAS.
L'IOC aveva desistì sin ina suspensiun da l'entira equipa russa per ils gieus olimpics.
RR novitads 14:00